|  |
| --- |
| Valmierā |

|  |  |  |  |
| --- | --- | --- | --- |
| 22.07.2022 | | Nr. | 2.4.8.-1./428 |
|  | | | |
| Uz | 21.07.2022 | Nr. |  |

|  |  |
| --- | --- |
|  | **Ādažu novada Mākslu skola** |
|  | skola@adazumms.lv |

|  |
| --- |
| **Par atzinumu bērnu nometnei** |

Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Ādažu novada Mākslu skolas, reģ. Nr. 50900012371, 2022. gada 21. jūlija iesniegumu ar lūgumu izsniegt atzinumu bērnu diennakts nometnes darbības uzsākšanai Spāres pamatskolā, “Spāres muiža”, Spārē, Amatas pagastā, Cēsu novadā.

2022. gada 28. jūnijā Ādažu novada Mākslu skolai ir izsniegts Inspekcijas atzinums Nr. 2.4.8.-14/639 par objekta gatavību darbības uzsākšanai (turpināšanai) Spāres pamatskolā, “Spāres muiža”, Spārē, Amatas pagastā, Cēsu novadā. Bērnu nometnes darbības vietas higiēniskais novērtējums veikts pamatojoties uz Veselības inspekcijas Sabiedrības veselības departamenta Vidzemes kontroles nodaļas inspektores sabiedrības veselības jomā Lolitas Ķuzes 2021. gada 9. novembra kontroles aktu Nr. 00413321.

Pamatojoties uz augstāk minēto, Inspekcija informē, ka 2022. gada 28. jūnijā Ādažu novada Mākslu skolai izsniegtais atzinums Nr. 2.4.8.-14/639 par objekta gatavību darbības uzsākšanai (turpināšanai) Spāres pamatskolā, “Spāres muiža”, Spārē, Amatas pagastā, Cēsu novadā ir derīgs vienu gadu.

Nometnes darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” un Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” noteiktās prasības. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu, kā arī epidemioloģiskās situācijas attīstībai valstī.

Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: [www.vi.gov.lv](http://www.vi.gov.lv).

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |